Самы вядомы дыктар у гісторыі беларускага радыё, здаецца, да такой пахвалы ўсё яшчэ не прывык і сам сябе называе не Заслужаным артыстам Рэспублікі, а “заслужаным артыстам без публікі”. Зрэшты, гумар і дасціпнасць толькі ўпрыгожылі святочны вечар, дзе кожны першы імкнуўся пажартаваць і пасмяяцца разам з Мэтрам. Што тут казаць: лічба “90” на віншавальнай паштоўцы купалаўцаў па-здрадніцку нагадвала “40”, а пра салідны ўзрост нагадвала хіба што творчая біяграфія юбіляра.